CELEX: 32002R2323
Language: el
Date: 2002-12-16 00:00:00
Title: Κανονισμός (ΕΚ) αριθ. 2323/2002 του Συμβουλίου, της 16ης Δεκεμβρίου 2002, για τη σύναψη του πρωτοκόλλου που καθορίζει, για το χρονικό διάστημα από την 1η Ιουλίου 2002 έως τις 30 Ιουνίου 2006, τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Σενεγάλης για την αλιεία στα ανοικτά των ακτών της Σενεγάλης

Avis juridique important

|

32002R2323

Κανονισμός (ΕΚ) αριθ. 2323/2002 του Συμβουλίου, της 16ης Δεκεμβρίου 2002, για τη σύναψη του πρωτοκόλλου που καθορίζει, για το χρονικό διάστημα από την 1η Ιουλίου 2002 έως τις 30 Ιουνίου 2006, τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Σενεγάλης για την αλιεία στα ανοικτά των ακτών της Σενεγάλης  

Επίσημη Εφημερίδα αριθ. L 349 της 24/12/2002 σ. 0004 - 0005

Κανονισμός (ΕΚ) αριθ. 2323/2002 του Συμβουλίουτης 16ης Δεκεμβρίου 2002για τη σύναψη του πρωτοκόλλου που καθορίζει, για το χρονικό διάστημα από την 1η Ιουλίου 2002 έως τις 30 Ιουνίου 2006, τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Σενεγάλης για την αλιεία στα ανοικτά των ακτών της ΣενεγάληςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37 σε συνδυασμό με το άρθρο 300 παράγραφος 2 και παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) Σύμφωνα με τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Σενεγάλης για την αλιεία στα ανοικτά των ακτών της Σενεγάλης(2), η Κοινότητα και η Δημοκρατία της Σενεγάλης προέβησαν σε διαπραγματεύσεις για να καθορίσουν τροποποιήσεις ή συμπληρώσεις που πρέπει να συμπεριληφθούν στην προαναφερόμενη συμφωνία κατά το τέλος της περιόδου εφαρμογής του πρωτοκόλλου που προσαρτάται σε αυτή.(2) Μετά τις διαπραγματεύσεις αυτές, στις 25 Ιουνίου έτους 2002 μονογραφήθηκε ένα νέο πρωτόκολλο για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στην εν λόγω συμφωνία, όσον αφορά το χρονικό διάστημα από την 1η Ιουλίου 2002 έως τις 30 Ιουνίου 2006.(3) Η έγκριση του εν λόγω πρωτοκόλλου είναι προς το συμφέρον της Κοινότητας.(4) Είναι σκόπιμο να καθορισθούν η κλείδα κατανομής μεταξύ των κρατών μελών των αλιευτικών δυνατοτήτων, οι υποχρεώσεις τους να γνωστοποιούν τα αλιεύματα καθώς και η υποχρέωση εκφόρτωσης τόννου στη Σενεγάλη η επιβαλλόμενη στους κοινοτικούς πλοιοκτήτες όπως προβλέπεται στο σημείο Γ του παραρτήματος του πρωτοκόλλου,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Εγκρίνεται εξ ονόματος της Κοινότητας το πρωτόκολλο που καθορίζει, για το χρονικό διάστημα από την 1η Ιουλίου 2002 έως τις 30 Ιουνίου 2006, τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Σενεγάλης για την αλιεία στα ανοικτά των ακτών της Σενεγάλης.Το κείμενο του πρωτοκόλλου επισυνάπτεται στον παρόντα κανονισμό(3).Άρθρο 2Οι αλιευτικές δυνατότητες που καθορίζονται στο πρωτόκολλο κατανέμονται μεταξύ των κρατών μελών σύμφωνα με την ακόλουθη κλείδα:>ΘΕΣΗ ΠΙΝΑΚΑ>Εάν οι αιτήσεις αδειών αυτών των κρατών μελών δεν εξαντλήσουν τις αλιευτικές δυνατότητες που καθορίζονται στο πρωτόκολλο, η Επιτροπή μπορεί να εξετάσει τις αιτήσεις αδειών οποιουδήποτε άλλου κράτους μέλους.Άρθρο 3Η υποχρέωση κατευθείαν εκφόρτωσης από τα θυνναλιευτικά γρι-γρι με κατάψυξη που αναφέρεται στο παράρτημα σημείο Γ γ) του πρωτοκόλλου καλύπτεται από τους κοινοτικούς πλοιοκτήτες σύμφωνα με την ακόλουθη κλείδα κατανομής:- Θυνναλιευτικά με γαλλική σημαία: 44 %- Θυνναλιευτικά με ισπανική σημαία: 56 %.Άρθρο 4Τα κράτη μέλη τα σκάφη των οποίων αλιεύουν στο πλαίσιο του παρόντος κανονισμού κοινοποιούν στην Επιτροπή τις ποσότητες κάθε αποθέματος που αλιεύθηκαν στην αλιευτική ζώνη της Σενεγάλης σύμφωνα με λεπτομέρειες που προβλέπονται στον κανονισμό (ΕΚ) αριθ. 500/2001 της Επιτροπής(4).Άρθρο 5Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν πρωτόκολλο δεσμεύοντας την Κοινότητα.Άρθρο 6Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 16 Δεκεμβρίου 2002.Για το ΣυμβούλιοΗ ΠρόεδροςM. Fischer Boel(1) Γνώμη που διατυπώθηκε στις 5 Δεκεμβρίου 2002 (δεν έχει ακόμα δημοσιευθεί στην Επίσημη Εφημερίδα).(2) ΕΕ L 226 της 29.8.1980, σ. 17.(3) Βλέπε σελίδα 46 της παρούσας Επίσημης Εφημερίδας.(4) ΕΕ L 73 της 15.3.2001, σ. 8.